Аймгийн Засаг даргын 2025 оны

04 дүгээр сарын ......-ны өдрийн

.....дугаар захирамжийн I хавсралт

ОРХОН АЙМГИЙН ГАМШГААС ХАМГААЛАХ АЛБА, МЭРГЭЖЛИЙН АНГИ,

ТӨР БОЛОН ТӨРИЙН ӨМЧИТ, ХУВИЙН ХЭВШЛИЙН БАЙГУУЛЛАГУУДЫН АНХНЫ ТУСЛАМЖИЙН НӨХӨРЛӨЛҮҮДИЙН ДУНД ЗОХИОН БАЙГУУЛАГДАХ

АВРАГЧ - 2025 ТЭМЦЭЭНИЙ УДИРДАМЖ

**НЭГ. ЗОРИЛГО**

1.Гамшгаас хамгаалах тухай хуулийн 13 дугаар зүйлийн 13.1, 32 дугаар зүйлийн 32.1.2, 34 дүгээр зүйлийн 34.2.4 дэх заалтуудын хэрэгжилтийг хангуулах, Төрийн болон нутгийн захиргааны байгууллага, хуулийн этгээдийн албан тушаалтан, ажилтан болон гамшгаас хамгаалах алба, мэргэжлийн ангийн бүрэлдэхүүн, төрийн болон төрийн бус байгууллага, аж ахуйн нэгж, байгууллага, иргэн /анхны тусламжийн нөхөрлөл/-ийг сургаж дадлагажуулах, бэлтгэл бэлэн байдлыг дээшлүүлж, болзошгүй гамшгийн үед бие бялдар, сэтгэл зүйн бэлтгэлийг хангуулах.

2.Монголын Улаан Загалмайн нийгэмлэгийн эрх зүйн байдлын тухай хууль, Олон улсын “Женевийн конвенц”-ийг хэрэгжүүлэх, анхны тусламжийн нөхөрлөлүүдийг үүрэг гүйцэтгэх чадварыг сайжруулах, үйл ажиллагаа бэлэн байдлыг олон нийтэд сурталчлах, харилцан туршлага солилцох, анхны тусламж үзүүлэх, дадал эзэмшүүлэх.

**ХОЁР. ХАМТРАН ЗОХИОН БАЙГУУЛАГЧ**

* Аймгийн Засаг даргын Тамгын газар
* Онцгой байдлын газар
* Улаан Загалмайн Хороо

**Оролцогч:**

Орхон аймгийн гамшгаас хамгаалах алба, мэргэжлийн ангийн бүрэлдэхүүн, төр болон төрийн өмчит, хувийн хэвшлийн байгууллагуудын анхны тусламжийн нөхөрлөлүүд байна.

**ГУРАВ. ХҮРЭХ ҮР ДҮН**

Анхны тусламжийн нөхөрлөл, гамшигтай тэмцэх нөхөрлөлийн гишүүдийн анхны тусламж үзүүлэх ур чадвар, гамшиг, аюулт үзэгдлийн үед ажиллах ур чадвар, мэдлэг нэмэгдэнэ. Мөн олон нийт аливаа гамшиг ослын үед  гэмтэж бэртсэн хүнд анхны тусламжийг үзүүлэх, чадвар олгох, анхны тусламжийн боловсролыг эзэмшихийн давуу талыг олон нийтэд сурталчлан  түгээнэ. Байгууллага хоорондын  уялдаа холбоо сайжирна.

**ДӨРӨВ. ТЭМЦЭЭНИЙ ЗОХИОН БАЙГУУЛАЛТ, ХУГАЦАА**

1.Тэмцээнийг аймгийн Засаг даргын захирамжаар батлагдсан, зохион байгуулах ажлын хэсэг, шүүгчдийн зөвлөл удирдан зохион байгуулна.

2.Хөтөлбөрийн дагуу сургагдсан, материал хэрэгслээр нормативын дагуу бүрэн хангагдсан баг, нөхөрлөлүүд дор дурдсан материалыг Онцгой байдлын газарт нэг хувийг хүргүүлж бүртгүүлнэ. Үүнд:

* Төр болон төрийн өмчит, төрийн бус, олон нийтийн байгууллага, гамшгаас хамгаалах алба, мэргэжлийн ангийн тодотгол хийж шинэчилсэн гамшгаас хамгаалах төлөвлөгөө;
* Анхны тусламжийн нөхөрлөлийн гишүүдийг чадваржуулан ажилласан тухай тайлан, танилцуулга;
* Нөхөрлөл тус бүр 1ш цэнэгтэй, ашиглах боломжтой 4 кг жинтэй нунтаг гал унтраагуул бэлдэж тэмцээн зохион байгуулах ажлын хэсэгт өгөх.

Жич: Гал унтраагуул дээр өөрийн байгууллагын нэр, хаягийг бичсэн байх;

* Нөхөрлөлийн бүх гишүүд жигд хувцастай байх. /Жигд таних тэмдэг бүхий цамц хүрэм, өмд, хантааз, гутал/ Цэргийн дүрэмт хувцас өмсөхийг хориглоно;
* Анхны тусламжийн цүнх, иж бүрдлийн хамт. /Нөхөрлөлийн гишүүн бүрд байна/;
* Нөхөрлөлийн гишүүд бүр үүргэвчтэй байх /Үндэсний аюулгүй байдлын нарийн бичгийн даргын 2011 оны 8 дугаар захирамжийн дагуу хүн нэг бүрийн анхан шатны тусламжийн үүргэвчинд байх 15 нэр, төрлийн бүтээгдэхүүн, хэрэгслийг бүрэн бэлтгэсэн байх/;
* Нөхөрлөлийн танилцуулга /Тус анхны тусламжийн баг, нөхөрлөл аврагч тэмцээнд хэдэн удаа оролцож, ямар амжилт үзүүлсэн талаар, нөхөрлөлийн ахлагчийн нэр, нөхөрлөлийн гишүүд, багийн уриа, байгууллагын үйл ажиллагааны онцлог гэх мэт 2 нүүрэнд багтаах/;
* Улаан Загалмайн 120x80 см тугтай байна;
* Байгууллага, салбар нэгжийн таних тэмдэг, нэр бүхий хаягтай байх /60x40 см хөндлөн/;

Жишээ нь:



***“Зэст”****нөхөрлөл*

* Гамшгаас хамгаалах тухай хуулийн 51 дүгээр зүйлийн 51.2 дахь заалтын дагуу шаардагдах зардлыг шийдвэрлэж бэлтгэл, бэлэн байдлыг бүрэн хангаж оролцох;
* Тэмцээнд оролцох нөхөрлөлүүд нь хөдөлмөрийн аюулгүй байдал, эрүүл ахуйн зааварчилга гишүүн бүрд өгч, эрүүл мэндийн үзлэгт хамруулан гишүүн бүрийн баталгаат гарын үсэг зуруулж баталгаажуулсан байна;
* Эрүүл мэндийн болон аюулгүй ажиллагааг хангаагүйн улмаас тэмцээний үеэр бэртэж, гэмтсэн тохиолдолд гишүүний асуудлыг тухайн байгууллага болон хувь хүн бүрэн хариуцах бөгөөд тэмцээнийг үргэлжлүүлэх боломжгүй болсон гишүүн тус бүрээс 10 минутын торгууль оногдуулах болно;

**Хугацаа:** 2025 оны 05 дугаар сарын 09-ний өдрийн 09:00 цагт

**Хаана:** 1 дүгээр шат- Амарын талбай, 2 дугаар шат- Эрдэнэт спорт, амралтын хүрээлэн

**ТАВ. “АВРАГЧ-2025” СУРГАЛТ, ТЭМЦЭЭНД ОРОЛЦОХ  БАГИЙН БҮТЭЦ,**

**ТАВИГДАХ ШААРДЛАГА**

Сургалт, тэмцээнд оролцох нөхөрлөл болон гишүүд нь:

* 18-аас 45 насны Монгол Улсын иргэн, тухайн байгууллагын үндсэн ажилтан байх.
* Нөхөрлөл  нь ахлагч-1, гишүүд-7, нийт 8 гишүүнтэй байна.
* Нөхөрлөлийн бүрэлдэхүүнд 2-оос доошгүй эмэгтэй гишүүн заавал байна.
* Нөхөрлөлийн гишүүд доорх чиглэлээр сургалтад хамрагдсан байна. Үүнд:
* "Женевийн конвенц"-ийн тухай
* Гамшгаас хамгаалах тухай, Галын аюулгүй байдлын тухай хууль
* Олон Улсын Улаан Загалмай, Монголын улаан загалмай нийгэмлэгийн мандат үйл ажиллагаа. /Эмблем, үндсэн 7 зарчим гэх мэт.../
* Анхны тусламжийн багц сургалт /*CPR, Цус алдалт, Сэтгэл зүйн анхны тусламж, Хахах, Ясны хугарал, Осголт, Хөлдөлт, Түлэгдэлт, Амьтанд хазуулах, хатгуулах, Усанд живэх, Шок, Нүдний гэмтэл, Боолтууд, Зөөвөрлөх, Тээвэрлэх гэх мэт/*
* Анхны тусламжийн нөхөрлөлийн тухай дүрэм, журам

**ЗУРГАА.ТЕХНИКИЙН ЗӨВЛӨГӨӨН**

Техникийн зөвлөгөөнийг Баянцагаан багийн нутаг дэвсгэрт байрлах Онцгой байдлын газрын “Соёмбо” тасалгаанд шүүгч, нөхөрлөлүүдийн ахлагч нарын дунд 2025 оны 05 дугаар сарын 05-ны өдрийн 10:00 цагт зохион байгуулна.

**Техникийн зөвлөгөөнөөр**: Тэмцээний зохион байгуулалт, цэгүүдэд үүрэг гүйцэтгэх схем зураг танилцуулж сугалаа сугалуулна.

Техникийн зөвлөгөөнд ирэхдээ доорх зүйлсийг бүрдүүлсэн, жигдрүүлсэн байна.

* Нөхөрлөлийн гишүүн бүрийн эрүүл мэндийн магадалгаа буюу эмчийн дүгнэлтийн хуудас /зүрх судас, даралт, бөөр, архаг хууч өвчтэй эсэх/, мэдүүлэг
* Тэмцээнд оролцох багийн гишүүд нь хөдөлмөрийн аюулгүй байдал, эрүүл ахуйн зааварчилгаатай танилцсан, эрүүл мэнд анхны тусламжийн сургалтад хамрагдсан тухай гишүүн бүрийн баталгаат гарын үсэг зуруулсан байна.
* Тэмцээнд оролцох нөхөрлөл нь 8 хүний бүрэлдэхүүнтэй нөхөрлөлийн гишүүд 8 см голчтой 1-8 хүртэлх тоог зүүн энгэрт, 8 см голчтой Улаан Загалмайн таних тэмдгийг баруун энгэрт байрлуулсан байна. /Тэмдэг салж унахааргүй бат бөх байна/.

**ДОЛОО. НЭЭЛТИЙН АРГА ХЭМЖЭЭ**

Тэмцээний нээлт 2025 оны 05 дугаар сарын 09-ний өдрийн 09:00 цагаас “Амарын талбай”-д анхны тусламжийн нөхөрлөлүүд дэлгээ жагсаалаар байраа эзэлж жагссан байна. Тэмцээний ерөнхий шүүгч аймгийн Засаг даргад илтгэл өгснөөр эхэлнэ. Багууд бүгд жигд хувцастай, байгууллагын хаяг, Улаан Загалмайн тугийг барьж зогсох ба байгууллагын сурталчилгааны самбар байрлуулсан байна.

**НАЙМ. ТЭМЦЭЭНИЙ ҮЙЛ АЖИЛЛАГАА**

**Нэгдүгээр шат: Жагсаалын үзлэг /Амарын талбай/**

* Нөхөрлөлийн гишүүд өөрсдийн байгууллагын онцлогт тохируулан Гамшгаас хамгаалах төлөвлөгөөнд тодотгол хийж батлуулсан байх. /батлуулаагүй бол байхгүйд тооцож шүүгчийн хуудсанд заасан 1 минутын торгуулийн оноог өгнө.
* Нөхөрлөлүүд жагсаж тэмцээний шүүгчдэд илтгэл өгч жагсаалын үзлэгийг зохион байгуулна. Үзлэгээр нөхөрлөлийн ахлагчийн командлах ур чадвар, нөхөрлөлийн команд гүйцэтгэх чадвар болон хувцасны жигдрэлт, таних тэмдэг, багийн танилцуулга, нөхөрлөлийн нэр бүхий хаяг, Хөдөлмөрийн аюулгүй байдал, эрүүл ахуйн дүрмээр өгсөн зааварчилгаа болон багийн гишүүд зааварчилгаатай танилцаж гарын үсэг зурсан байдал зэргийг шалган дүгнэнэ. /өгөөгүй бол байхгүйд тооцож шүүгчийн хуудсанд заасан 1 минутын торгуулийн оноог өгнө/.
* Анхны тусламжийн цүнхний иж бүрдэл болон Үндэсний аюулгүй байдлын нарийн бичгийн даргын 2011 оны 8 дугаар захирамжийн дагуу хүн нэг бүрийн анхан шатны тусламжийн үүргэвчинд байх 15 нэр, төрлийн бүтээгдэхүүн, материалыг шалган үзнэ. Бүрэн бус, иж бүрдэл дутуу тохиолдолд /дамнуургын дэвсгэр урагдсан, гар чийдэнгийн зай цэнэггүй, чангалуур уян хатан биш гэх мэт материалыг байхгүйд тооцож шүүгчийн хуудсанд заасан 1 минутын торгуулийн оноог өгнө/.

**ЕС. ХОЁРДУГААР ТЭМЦЭЭНИЙ ҮЕ ШАТУУД**

Хоёрдугаар шатны тэмцээнийг Эрдэнэт спорт, амралтын хүрээлэнд зургаан цэгт зохион байгуулна.

* Тэмцээнийг нэг цэгээс нөгөө цэгт буухиа маягаар явуулж тусгайлан бэлтгэсэн голомтод аврах ажиллагаа зохион байгуулсны дараа анхны тусламж үзүүлнэ.
* Нөхөрлөлийн гишүүд нийт 2000 м зайд гүйх ба дундын саадуудыг даван туулж барианд сүүлийн гишүүн орсноор хугацааг тооцно.

**Нэгдүгээр цэг: Объектын болон ой хээрийн түймрийн цэг**

Энэ цэгт объектын болон ой хээрийн гал түймрийн үед ажиллах анхан шатны багаж зэвсэглэмжийг ашиглаж сурах. Нөхөрлөлийн гишүүдийг чадавхжуулах зорилгоор гүйцэтгэх даалгаврыг сугалаа сугалуулж гүйцэтгүүлнэ.

Нөхөрлөлийн ахлагч гишүүдээ бүрэн жагсаан цэгийн ахлах шүүгчид илтгэнэ.

Нөхөрлөлийн гишүүд 1 дугаарын сугалаа сугалсан гишүүн 4кг нунтаг гал унтраагуул ашиглан үүсгэсэн галыг унтраах, 2, 3 дугаарын сугалаа сугалсан гишүүн иж бүрэн хөдөлмөр хамгааллын хувцсыг норматив хугацаанд өмсөнө. 4, 5 дугаарын сугалаа сугалсан гишүүд галын дотуур крантыг гал унтраах бэлэн байдалд оруулж хоолой дэлгэж хошууг холбоно. 6, 7 дугаарын сугалаа сугалсан гишүүд ой хээрийн гал түймэр унтраах зорилгоор үүсгэсэн цэгүүдийг РЛО ашиглан усаар шүршин унагах, 8 дугаарын сугалаа сугалсан гишүүн 8 ширхэг шилжүүлэн, гайк нүд боолттой холбоно.

Тусгайлсан байранд сугалаагаар сонгогдсон багийн 2 гишүүн нэрвэгдэгсдэд анхны тусламж үзүүлж ангилан ялгалт хийнэ. /Үйлдэл бүрд алдаа гаргасан тохиолдолд 30 секундийн торгууль оногдуулна. Ангилан ялгалт хийгээгүй тохиолдолд 1 минутын торгуультай/.

Дүнг шүүгчийн хуудсанд тэмдэглэн тухайн шатны ахлах шүүгч, нөхөрлөлийн ахлагч нар гарын үсэг зурна.

Ахлах шүүгчийн дохиогоор баг, нөхөрлөлийн гишүүд хөдөлгөөн үйлдэж дундын саад даван дараагийн 2 дугаар цэг рүү гүйнэ.

**Хоёрдугаар цэг: Үер, усны ослын голомт**

Үерийн голомтын цэг дээр баг, нөхөрлөл бүрэн очиж цэгийн шүүгчид илтгэл өгч даалгавар авна. Багийн гишүүдийн тоогоор тусгайлан бэлдсэн аврах хантаазыг багийн гишүүд бүрэн зөв өмсөж үер усны гамшиг тохиолдсон голомтод байгаа айл өрхийг нүүлгэн шилжүүлэх, цагийн байдалд ажиллаж багийн ахлагч, 2 дугаарын гишүүний хамт 2ш хувингаар ус зөөвөрлөн нэгийг нөгөөд шилжүүлнэ, шуудайлсан шороог багийн үлдсэн гишүүд зөөвөрлөж шороон далан босгоно. Шуудайлсан 20 кг жинтэй 10ш шороог зөөвөрлөхдөө унагах, асгах, хүчтэй тавьж задлах, дутуу зөөсөн тохиолдол бүрийг алдаанд тооцож тус бүрд 30 секундийн торгууль оногдуулна. Шуудайлсан шороог байрлуулахдаа шуудайны амыг дарж суурь үеийг 4 ширхгээр, дээшээ үе тус бүрийг нэгээр хорогдуулж гурвалжин хэлбэртэй далан босгоно.

Сугалаагаар томилогдсон гишүүд анхны тусламжийг хийж гүйцэтгэнэ. Нэрвэгдэгсдэд ангилан ялгалт хийж анхны тусламж үзүүлнэ. /Үйлдэл бүрд алдаа гаргасан тохиолдолд 30 секундийн торгууль оногдуулна. Ангилан ялгалт хийгээгүй тохиолдолд 1 минутын торгуультай/.

Дүнг шүүгчийн хуудсанд тэмдэглэн тухайн шатны ахлах шүүгч, нөхөрлөлийн ахлагч нар гарын үсэг зурна.

Ахлах шүүгчийн дохиогоор баг, нөхөрлөлийн гишүүд хөдөлгөөн үйлдэж дундын саад даван дараагийн 4 дүгээр цэг рүү гүйнэ.

**Гуравдугаар цэг: Газар хөдлөлтийн голомт**

Нөхөрлөлийн ахлагч гишүүдээ бүрэн жагсаан цэгийн ахлах шүүгчид илтгэнэ. Энэ цэгт шүүгч цагийн байдлыг гишүүдэд танилцуулах ба нөхөрлөлийн ахлагч гишүүдээ зохион байгуулалт, үүрэг оролцоогоор хангаж, нэрвэгдэгсдэд үзүүлэх анхны болон сэтгэл зүйн тусламжийг үзүүлж ажиллана.

**Цагийн байдал:** Сумын хэмжээнд 2025 оны 05 дугаар сарын ....-ний өдрийн 10:00 цагийн үед 5,7 магнитудын хүчтэй газар хөдлөлт болж зарим барилга, байгууламжид нуралт үүссэн. Үүнээс ..... барилгын баруун хэсэгт нуралт үүсэж тодорхойгүй хүмүүс нурангид даруулж, гарах гарц, зам хаагдсан хүмүүс байна. Эрэн хайх, аврах ажиллагааг зохион байгуулж иргэдийг аврах, нэрвэгдэгчийг зөөвөрлөн гаргах, анхны болон сэтгэл зүйн тусламж үзүүлэх, саадыг холдуулах үүрэг гүйцэтгэнэ.

Зарлан мэдээллийн дуут дохио өгсөн тохиолдолд өөрийгөө хамгаалах арга ажиллагааны дарааллыг биечлэн гүйцэтгэнэ.

Аврагчид нурангиас гаргасан нэрвэгдэгсдэд анхны тусламж үзүүлэх буюу ангилан ялгалт хийнэ. Үйлдэл бүрд алдаа гаргасан тохиолдолд 30 секундийн торгууль оногдуулна. Ангилан ялгалт хийгээгүй тохиолдолд 1 минутын торгуультай/.

Дүнг шүүгчийн хуудсанд тэмдэглэн тухайн шатны ахлах шүүгч, нөхөрлөлийн ахлагч нар гарын үсэг зурна.

Ахлах шүүгчийн дохиогоор баг, нөхөрлөлийн гишүүд хөдөлгөөн үйлдэж дундын саад даван дараагийн 5 дугаар цэг рүү гүйнэ.

**Дөрөвдүгээр цэг: Авто тээвэр, ослын голомт**

Энэ цэг дээр бүх гишүүд ирж дуусмагц цэгийн ахлах шүүгчид ахлагч нь үүрэг гүйцэтгэхэд бэлэн болсноо илтгэж цагийн байдлыг авна. Цагийн байдал авсан ахлагч 2 гишүүний хамт тандалт хийн нөхцөл байдлыг үнэлэн багийн гишүүдэд үүрэг, чиглэлийг өгнө.

**Цагийн байдал:** Хот хооронд зорчиж явсан суудлын автомашин хурд хэтрүүлснээс үүдэлтэй замаас гарч цахилгаан дамжуулах шонгийн мод мөргөн осолдсон. Мөн уг автомашиныг жолоодож явсан жолооч урд суудал, жолооны хүрд хоёрын завсар хавчуулагдсан. Урд салхины шилээр жолоочийн хажууд сууж явсан иргэн автомашинаас гадагш шидэгдсэн байдалтай, арын суудлын хэсэгт зорчигчид гэмтсэн цагийн байдалд аврах ажиллагааг явуулна.

Баг, нөхөрлөлийн ахлагч Онцгой байдлын байгууллагад үүрэн холбооны утсаар мэдээлэл, дуудлага өгнө. 3, 4 дугаарын гишүүд баруун урд, зүүн хойд талд дугуйны эвүүр тавин хүрз, насилк, элс ашиглан асгарсан бензинийг элстэй хольж аюулгүй болгоно. 5, 6 дугаарын гишүүд автомашины урд, хойд талд анхааруулах тэмдэг тэмдэглэгээг 20м зайд байрлуулж автомашины салхины шилээр шидэгдсэн буцалтгүй нэрвэгдэгчид үзлэг хийн зөөвөрлөж эмнэлгийн байгууллагад хүлээлгэн өгнө. 7, 8 дугаарын гишүүд аврах багаж ашиглан жолоочийг аюулгүй гаргаж анхны тусламж үзүүлэн эмнэлгийн байгууллагад зөөвөрлөн хүлээлгэн өгнө.

Багийн ахлагч, 2, 5, 6 дугаарын гишүүд арын суудалд гэмтсэн иргэдийг аюулгүй гаргах, зөөвөрлөх, анхны тусламж үзүүлэх, сэтгэл зүйн дэмжлэг үзүүлж ажиллана.

Аврагчид ослоос гаргаж ирсэн нэрвэгдэгсдэд анхны тусламж үзүүлж ангилан ялгалт хийнэ. Үйлдэл бүрд алдаа гаргасан тохиолдолд 30 секундийн торгууль оногдуулна. Ангилан ялгалт хийгээгүй тохиолдолд 1 минутын торгуультай.

Энэ шатанд шүүгчээс даалгавар авснаас эхлэн үүргээ гүйцэтгэж багийн гишүүдээ жагсааж, багийн ахлагч цэгийн шүүгчид илтгэл өгнө. Дүнг шүүгчийн хуудсанд тэмдэглэн тухайн шатны ахлах шүүгч, нөхөрлөлийн ахлагч нар гарын үсэг зурна.

Ахлах шүүгчийн дохиогоор баг, нөхөрлөлийн гишүүд хөдөлгөөн үйлдэж дундын саад даван дараагийн 6 дугаар цэг рүү гүйнэ.

**Тавдугаар цэг: Хөнөөлийн голомт, байр зүйн цэг**

**Цагийн байдал:** Газар хөдлөлтийн улмаас нурангид дарагдсан иргэдийг хайж, олох. Тухайн цэгт ирэх үед шүүгч багийг 2 бүлэг болгож хуваана.

Бүлгийн ахлагч нар бэлтгэсэн даалгаврыг сугалж, Луужин болон 3 үгт хаяг ашиглан өгсөн зүг чиг, байршлыг тодорхойлох.

Бүлгээрээ тухайн цэг, газарт очин 5 минутын хугацаанд эрлийн ажиллагаа явуулах, бэлтгэсэн даалгаврыг нуусан цэгээс олж шүүгчид авчирч өгөх.

Заасан хугацаанд 2 даалгавраа /цэгээ/ олсон бол 4 минутын шагнал, олоогүй бол 4 минутын торгууль өгнө. Заасан хугацаанд 1 цэг олсон бол торгууль, шагналгүй.

Даалгавар дууссаны дараа нөхөрлөлөө жагсааж, багийн ахлагч цэгийн шүүгчид илтгэл өгнө.

Дүнг шүүгчийн худсанд тэмдэглэн тухайн шатны ахлах шүүгч, нөхөрлөлийн ахлагч гарын үсэг зурна. Бүх үйлдлийг хийж дуусгаад барианд орно.

Бэлтгэх зүйлс: Луужин (ОХУ – 1ш), what3words апп-ыг гар утсандаа татаж суулгасан байх.

**Зургаадугаар цэг: Асуулт хариулт /багийн бүх гишүүд оролцоно/**

Энэ цэгийн үйл ажиллагааг “Уурхайчин соёлын ордон”-д зохион байгуулна. Нөхөрлөл бүр урьдчилан бэлтгэсэн 18 асуултад “Kahoot” ашиглан 30 секундэд хариулах бөгөөд нөхөрлөл дунд нэг ухаалаг гар утас байна /утас нь дата, цэнэгтэй байхаас гаднаас дуудлага ирэх, дата гацах тохиолдлоор системээс гарсан тохиолдолд тухайн баг үргэлжлүүлэх боломжгүй болох тул зохион байгуулагчдын зүгээс хариуцахгүй/. Нөхөрлөлийн гишүүд ээлжлэн асуултад хариулна. Хариултыг оновчтой бөгөөд зөв түргэн хариулсан бол оноо их авах бөгөөд нөхөрлөлийн гишүүдийн асуултад хариулсан нийлбэр оноогоор байр эзлүүлнэ. Дараах сэдвээр бэлтгэнэ. Үүнд:

1. "Женевийн конвенц"-ийн тухай
2. Гамшгаас хамгаалах тухай, Галын аюулгүй байдлын тухай хууль
3. Галын аюулгүй байдлын тухай хууль
4. Олон Улсын Улаан Загалмай, Монголын улаан загалмай нийгэмлэгийн мандат үйл ажиллагаа. / Эмблем, үндсэн 7 зарчим гэх мэт... /
5. Анхны тусламжийн багц сургалт /*CPR, Цус алдалт,Сэтгэл зүйн анхны тусламж, Хахах, Ясны хугарал, Осголт, Хөлдөлт, Түлэгдэлт, Амьтанд хазуулах, хатгуулах, Усанд живэх, Шок, Нүдний гэмтэл, Боолтууд, Зөөвөрлөх, Тээвэрлэх гэх мэт/*
6. Анхны тусламжийн нөхөрлөлийн тухай дүрэм, журам

* Нөхөрлөлүүд 5 цэгийг дамжин өнгөрөх бөгөөд гараанаас гарахад цагийг эхлүүлж, хамгийн сүүлийн цэгийг амжилттай дуусгаж багийн бүх гишүүд барианд орсноор тооцно.
* Нөхөрлөлүүд цэг тус бүрийн даалгаврыг гүйцэтгэсэн хугацааны нийлбэр үзүүлэлтэд торгуулийн цагийг нэмж, шагналын цагийг хасаж тооцон дүнг гаргана.
* Цагчин шүүгч багийг гараанаас гарч, барианд орсон сүүлчийн хүнээр тооцож цэвэр цагийг гаргана.
* Цэгийн шүүгч нар өртөө тус бүрийг шалгах хуудсаар дүгнэж оноог танилцуулна.
* Тэмцээнийг маргаангүй зохион байгуулах үүднээс эхний багийг барианд орсноос хойш дараагийн багийг 15 минутын зайтай гараанаас гаргана.
* Багийн гишүүдийн оролцоог хангах, мэдлэгийг жигд байлгах үүднээс цэг дээр  сугалаагаар сонгоно.
* Тухайн цэг дээр багийн гүйцэтгэх үүрэгтэй нь уялдуулан цэгийн шүүгчээр мэргэжлийн хүнийг ажиллуулна.

**АРАВ. УРАЛДААНЫГ ДҮГНЭХ ЖУРАМ**

* Тэмцээний дүнг ерөнхий шүүгч удирдаж шүүгчийн зөвлөлийн бүрэн бүрэлдэхүүний хурлаар хэлэлцэн гаргаж, тодорхой протокол хөтөлнө.
* Тэмцээний дүнг нөхөрлөлүүдийн гүйлтийн цаг дээр торгуулийн хугацааг нэмж, шагналын хугацааг хасаж ерөнхий шүүгч удирдаж, шүүгчийн зөвлөлийн гишүүд баталгаажуулна. Багуудын эцсийн дүнг хамгийн бага хугацаанд туулснаар дүгнэнэ.
* Тэмцээний явцад гарсан ноцтой маргаан, гомдлыг бичгээр авч тухайн маргаан гарсан цэгийн  шүүгч, ерөнхий шүүгч, цагчин шүүгч, тэмцээнийг зохион явуулах комиссын дарга нар байлцан дүн гаргахын өмнө шийдвэрлэнэ.
* Тэмцээний дүнг шүүгчийн зөвлөлийн шийдвэрийг тэмцээний хаалтын ажиллагаанд жагссан үед ерөнхий шүүгч танилцуулан  байр эзлүүлнэ.

**АРВАН НЭГ. ШАГНАЛ УРАМШУУЛАЛ**

Тэмцээнд оролцсон нөхөрлөлүүдийг онооны дарааллаар 1, 2, 3, тусгай байр эзлүүлж, шагнаж урамшуулна.

* 1 дүгээр байр  /Цом, Алтан медаль, өргөмжлөл, үнэ бүхий зүйл/
* 2 дугаар байр /Мөнгөн медаль, өргөмжлөл, үнэ бүхий зүйл/
* 3 дугаар байр /Хүрэл медаль, өргөмжлөл, үнэ бүхий зүйл/
* Тусгай байр /Өргөмжлөл, үнэ бүхий зүйл/
* Тусгай байр /Өргөмжлөл, үнэ бүхий зүйл/

НӨХӨРЛӨЛ , ГИШҮҮДЭД БАЙХ ЭМ ХЭРЭГЛЭЛ, ОРООХ

БООХ МАТЕРИАЛЫН ЖАГСААЛТ

|  |  |  |  |  |
| --- | --- | --- | --- | --- |
| д/д | Шаардлагатай зүйлсийн нэр | Тоо хэмжээ | | Дүн |
| **А.Багаж хэрэгсэл** | | | |  |
| 1 | Дамнуурга | | Хэсэг /салаа/ бүрд 1 ширхэг |  |
| 2 | 2.0х1.5хэмжээтэй дулаан хөнжил | | Хэсэг /салаа/ бүрд 2 ширхэг |  |
| 3 | Дунд чөмөгний хугаралд тавих чиг | | Хэсэг /салаа/ бүрд 1 хос |  |
| 4 | Мөр, шуу, шилбэнд тавих чиг | | Бүлгийн гишүүн тус бүрд 2 хос |  |
| 5 | Амаар аманд амьсгал өгөгч | | Салаанд 1 ширхэг |  |
| 6 | Усны дашмаг | | Бүлгийн гишүүн бүр 1 ширхэг |  |
| 7 | Гар чийдэн | | Бүлгийн гишүүн бүр 1 ширхэг |  |
| 8 | Мохоо үзүүртэй хайч | | Бүлгийн гишүүн бүр 1 ширхэг |  |
| 9 | Тэмдэглэлийн дэвтэр | | Бүлгийн гишүүн бүр 1 ширхэг |  |
| 10 | Балын харандаа | | Бүлгийн гишүүн бүр 1 ширхэг |  |
| 11 | Амны хаалт | | Бүлгийн гишүүн бүр 1 ширхэг |  |
| 12 | Резинэн бээлий | | Бүлгийн гишүүн бүр 1 хос |  |
| 13 | Нойтон салфетка | | Бүлгийн гишүүн бүр 1 боодол |  |
| 14 | Гарын саван | | Бүлгийн гишүүн бүр 1 ширхэг |  |
| 15 | Гарын жижиг алчуур | | Бүлгийн гишүүн бүр 1 ширхэг |  |
| **Б. Эм, ороох боох материал** | | | |  |
| 16 | 90 см х 90 см х100 см хэмжээний гурвалжин алчуур | | Бүлгийн гишүүн бүр 1 ширхэг |  |
| 17 | Цуулбартай боолт (хамар, толгой, цээж) | | Бүлгийн гишүүн бүр 3 ширхэг |  |
| 18 | Гурвалжин алчуур | | Бүлгийн гишүүн бүр 3 ширхэг |  |
| 19 | Ариун жийргэвч 10х10 | | Бүлгийн гишүүн бүр 5 ширхэг |  |
| 20 | 10х7 хэмжээтэй бинт | | Бүлгийн гишүүн бүр 1 ширхэг |  |
| 21 | 5х10 хэмжээтэй бинт | | Бүлгийн гишүүн бүр 1 ширхэг |  |
| 22 | Уян бинт 5х5 | | Бүлгийн гишүүн бүр 1 ширхэг |  |
| 23 | Уян бинт 10х5 | | Бүлгийн гишүүн бүр 1 ширхэг |  |
| 24 | Денатурат спирт 20.0 | | Бүлгийн гишүүн бүр 1 флакон |  |
| 25 | Иодын ханд 20.0 | | Бүлгийн гишүүн бүр 1 флакон |  |
| 26 | Хэвлий цээжний бүчтэй боолт | | Бүлгийн гишүүн бүр 1 ширхэг |  |
| 27 | Сүлбээр зүү | | Бүлгийн гишүүн бүр 5 ширхэг |  |
| 28 | Хөвөн 50 гр | | Бүлгийн гишүүн бүр 1 боодол |  |
| 29 | Хоросол 100 гр | | Бүлгийн гишүүн бүр 2 уут |  |
| 30 | Шархны лент | | Бүлгийн гишүүн бүр 10 ширхэг |  |
| 31 | Хурууны боолт | | Бүлгийн гишүүн бүр 2 уут |  |
| 32 | Цүнх | | Бүлгийн гишүүн бүр 1 ширхэг |  |

Аймгийн Засаг даргын 2025 оны

....... дүгээр сарын ........ –ны өдрийн

............ дугаар захирамжийн II хавсралт

“АВРАГЧ-2025” ТЭМЦЭЭНИЙГ ЗОХИОН БАЙГУУЛАХ

ШҮҮГЧДИЙН БҮРЭЛДЭХҮҮН

Тэмцээний ерөнхий шүүгч: Ш.Баасандорж ( Онцгой байдлын газрын дарга,

хурандаа)

Д.Тунгалаг (Улаан Загалмайн хорооны дарга)

Шүүгчид: Х.Баатарзориг (Гамшгаас хамгаалах улсын хяналтын

ахлах байцаагч, хошууч)

Б.Ганзориг (Ангиллын сургалт, сурталчилгаа, урьдчилан сэргийлэх асуудал хариуцсан мэргэжилтэн, ахмад)

А.Цолмонхүү (Ангиллын сургалт, сурталчилгаа, урьдчилан сэргийлэх асуудал хариуцсан мэргэжилтэн, ахлах дэслэгч)

Г.Даваадорж (Гал түймэр унтраах, аврах ангийн захирагч ахмад)

Б.Өлзийсайхан (Цацраг, химийн хордлогоос хамгаалах

асуудал хариуцсан мэргэжилтэн, хошууч)

Ц.Баасандорж (Хөдөлмөр хамгаалал, аюулгүй ажиллагаа, техник хэрэгсэл хариуцсан мэргэжилтэн, ахмад)

С.Сүхтогоо (Эмч-сэтгэл зүйч, ахмад)

С.Саруул (Гамшгийн эрсдэлийн удирдлага үнэлгээ, дотоод ажил хариуцсан мэргэжилтэн, ахмад)

Г.Золжаргал (УЗХ-ны гамшгийн менежментийн

хөтөлбөрийн ажилтан)

Ц.Саранмандах (Анхны тусламжийн сургагч багш)

Д.Мөнхнаран (Анхны тусламжийн сургагч багш)

Б.Сансар (Анхны тусламжийн сургагч багш)

Д.Санчирмаа (Анхны тусламжийн сургагч багш)

Цагчин шүүгч: Б.Нямсүрэн (Дуудлага хүлээн авагч)

Д.Мөнхнаран (Улаан Загалмайн Хорооны хөтөлбөрийн

ажилтан)

Нэвтрүүлэгч, хөтлөгч: Ц.Балжинням (Салааны захирагчийн туслах, ахлах

ахлагч)

Хэвлэл мэдээлэл, сурталчилгаа

хариуцсан ажилтан: Д.Болорцэцэг (Ангиллын сургалт, сурталчилга,

урьдчилан сэргийлэх асуудал хариуцсан

мэргэжилтэн, ахмад)

Нарийн бичгийн дарга: Г.Нэргүйбаатар ( Онцгой байдлын газрын орлогч,

урьдчилан сэргийлэх тасгийн дарга, хошууч)

Б.Нандинжаргал (Улаан Загалмайн хорооны ахлах

ажилтан)

Аймгийн Засаг даргын 2025 оны

....... дүгээр сарын ........ –ны өдрийн

............ дугаар захирамжийн III хавсралт

“АВРАГЧ-2025” ТЭМЦЭЭНИЙГ ЗОХИОН БАЙГУУЛАХАД

ШААРДЛАГАТАЙ ЗАРДАЛ

|  |  |  |  |  |
| --- | --- | --- | --- | --- |
| д/д | Утга | Нэг бүрийн үнэ /төг/ | Тоо ширхэг | Нийт үнэ /төг/ |
| *Нэг:* Нийлбэр дүнгээр байр эзэлсэн анхны тусламжийн нөхөрлөлийг шагнах зардал | | | | |
| 1 | Мөнгөн шагнал | 1-р байр | 1 | 1.500.000 |
| 2 | 2-р байр | 1 | 1.200.000 |
| 3 | 3-р байр | 1 | 1.000.000 |
| 4 | Тусгай байр | 1 | 800.000 |
| 5 | Тусгай байр | 1 | 600.000 |
| *Хоёр:* Шагнал урамшууллын зардал | | | | |
| 1 | Медаль | 12.000 | 30ш | 360.000 |
| 2 | Өргөмжлөл | 35.000 | 5ш | 175.000 |
| 3 | Цом | 200.000 | 1ш | 200.000 |
| 4 | Дурсгалын зүйл | 50.000 | 50ш | 2.500.000 |
| *Гурав:* Тэмцээн зохион байгуулах талбайд шаардагдах зардал | | | | |
| 1 | Автомашины кабин | 250.000 | 1ш | 250.000 |
| 2 | Зузаан олс | 5.000 | 40м | 200.000 |
| 3 | Цагаан даавуу | 5.000 | 20м | 100.000 |
| 4 | Өнгийн тууз | 5.000 | 30м | 150.000 |
| 5 | Гэрэл ойлгогчтой тууз | 7000 | 25м | 175.000 |
| 6 | Дундын саад /мод/ | 11.200 | 5ш | 56.000 |
| *Дөрөв.* Бусад зардал | | | | |
| 1 | Түлш | 3.550 | 80л | 284.000 |
| 2 | Зохион байгуулагч нарын хоол, цай | 15.000 | 30ш | 450.000 |
| Нийт | | | | **10,000,000** |

\_ОО\_